stanford-oval/wikipedia huggingface dataset:
SMS Emden (1908)
Valmistus

Alus tilattiin vuoden 1906 hankinnoissa Kaiserliche Werft Danzigilta, missä köli laskettiin 1. marraskuuta 1906 nimellä Ersatz-Pfeil. Alus piti laskea suunnitelmien mukaan vesille elokuussa 1907, mutta valmistus viivästyi toistuvasti alihankkijoiden toimitusten viivästyessä. Näistä merkittävimpiä olivat panssarilevyjen alihankkijan Dillinger Hüttelwerken ja akselitoimittajan Haniel et Cien viivästykset. Alus laskettiin vesille 26. toukokuuta 1908 nimellä SMS Emden ja otettiin koeajoihin palvelukseen 10. heinäkuuta 1909.
Koeajot keskeytettiin elokuun lopulla, koska alus siirrettiin saattamaan keisarin huvijahtia. Koeajoissa todettiin aluksen propulsiojärjestelmällä saavutettavan nopeuden olevan poikkeava eikä alus saavuttanut sopimuksessa vaadittua 24 solmun nopeutta. Aluksen telakoinnin aikana havaittiin potkurinlapojen kulmissa poikkeama, mikä korjattiin. Uusissa koeajoissa saavutettiin 24 solmun nopeus propulsiojärjestelmän tuottaessa 16 350 ihp:tä. Seuranneessa kuuden tunnin ajokokeessa saavutettiin 23 solmun keskinopeus 15 683 ihp:n keskiteholla. Aluksen koeajot saatiin päätökseen 30. syyskuuta 1909, minkä jälkeen se kiinnitettiin laituriin laivaston kroonisen miehistöpulan vuoksi.
Aiheesta muualla

Kuvia tai muita tiedostoja aiheesta SMS Emden (1908) Wikimedia Commonsissa
| --- | --- |
Auktoriteettitunnisteet: Kansalliset :  Saksa 
Dresden -luokan kevyet risteilijät
Emdenin purjehdus
Madrasin öljysäiliöiden tuhoaminen 22. syyskuuta 1914.
New York Timesissa 20. joulukuuta 1914 julkaistu kartta Emdenin iskusta Penangiin.
Emdenin hylky
Hero (vuoden 2002 elokuva)

| Hero> Ying xiong |
| --- | --- |

Ohjaaja:  Zhang Yimou
Käsikirjoittaja:  Feng Li Bin Wang Yimou Zhang
Tuottaja:  William Kong Yimou Zhang
Säveltäjä:  Tan Dun
Kuvaaja:  Christopher Doyle
Leikkaaja:  Angie Lam Zhai Ru
Pukusuunnittelija:  Emi Wada
Pääosat:  Jet Li Tony Leung Chiu Wai Maggie Cheung Zhang Ziyi Daoming Chen Donnie Yen
Valmistustiedot
Valmistusmaa:  Kiina
Tuotantoyhtiö:  Beijing New Picture Film Elite Group Enterprises
Levittäjä:  InterCom Netflix
Ensi-ilta:  2002
Kesto:  99 min
Alkuperäiskieli:  Mandariinikiina
Budjetti:  31 000 000 dollaria
Tuotto:  177 394 432 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hero (kiin. Ying xiong) on kiinalaisen Zhang Yimoun ohjaama wuxia-genreen kuuluva elokuva, joka ilmeistyi vuonna 2002. Se voitti palkintoja useilla elokuvajuhlilla.
Tarina

Muinaisina aikoina Kiina oli jakautuneena seitsemäksi valtakunnaksi. Pohjoisen provinssin Qinin kuningas pyrkii yhdistämään valtakunnat sotimalla ja on joutunut tämän vuoksi salamurhayrityksen kohteeksi. Eräänä päivänä yksi Qinin maanomistajista ilmestyy palatsiin ja kertoo surmanneensa kuulut salamurhaajat, Lentävän Lumen, Murtuneen Miekan ja Tuulen. Qin haluaa tietää kuinka. Nimettömäksi itseään kutsuva soturi kertoo, kuinka peittosi Tuulen taistelussa ja sotki rakastuneiden Murtuneen Miekan ja Lentävän Lumen elämät juonittelullaan. Kuningas kuitenkin vaistoaa Nimettömän valehtelevan.
Näyttelijöitä

| 0 | 1 | 2 |
| --- | --- | --- |
|  Jet Li  | … |  Nimetön   |
|  Tony Leung Chiu Wai  | … |  Murtunut Miekka   |
|  Maggie Cheung  | … |  Lentävä Lumi   |
|  Zhang Ziyi  | … |  Kuu   |
|  Daoming Chen  | … |  Qinin kuningas   |
|  Donnie Yen  | … |  Tuuli   |
|  Liu Zhong Yuan  | … |  oppinut   |
|  Tianyong Zheng  | … |  vanha palvelija   |
|  Yan Qin  | … |  pääministeri   |
|  Chang Xiao Yang  | … |  kenraali   |
Ensihoitaja

| Ensihoitaja |
| --- | --- |
 Ensihoitaja työskentelee esimerkiksi ambulanssissa
Tyyppi:  Ammatti
Toimiala:  Terveydenhuolto
Koulutus:  Ammattikorkeakoulu
Työpaikka:  Ensihoito,  Kotisairaala, Kotisairaanhoito,  Puolustusvoimat, Sairaala, Terveyskeskus, Yksityinen terveydenhoito
Lähinimikkeitä:  Apulaisosastonhoitaja, Bioanalyytikko, Fysioterapeutti, Kenttäjohtaja, Kätilö, Lähihoitaja, Lääkintävahtimestari, Osastonhoitaja,  Pelastaja, Röntgenhoitaja, Sairaanhoitaja, Terveydenhoitaja, Toimintaterapeutti
Ensihoitaja on akuutin hoidon ja ensihoidon asiantuntija, jolla on vahva lääketieteellinen osaaminen. Hän tutkii, hoitaa ja tarvittaessa kuljettaa potilaan jatkohoitoon. Ensihoitajaksi opiskellaan ammattikorkeakoulussa neljä vuotta ja tutkinto on laajuudeltaan 240 opintopistettä. Ensihoitajan tutkintoon kuuluu sairaanhoitajan (AMK) pätevyys.
Ensihoitaja-nimike ei ole laillistettava tai nimikesuojattava tutkintonimike Suomessa. Toisen asteen tutkinnoissa on mahdollista erikoistua perustason ensihoitoon, jolloin tutkintonimike ei kuitenkaan ole ensihoitaja vaan lähihoitaja. Pelastajat voivat myös toimia toisena työntekijänä ambulanssissa perus- tai hoitotasolla, koska pelastajatutkintoon kuuluu myös ensihoito-opetusta.
Ensihoitajia työskentelee lisäksi päivystyspoliklinikoilla, teho-osastoilla, leikkausosastoilla, kouluttajina, lääkäri- ja pelastushelikoptereissa tai yrittäjinä. Lisäkoulutuksen jälkeen ensihoitaja voi toimia myös ensihoidon kenttäjohtajana tai yhden hengen ensihoitoyksiköissä. Hyvät vuorovaikutustaidot sekä ihmissuhdetaidot auttavat työssä. Työ on fyysisesti ja henkisesti raskasta. Tästä syystä hyvästä fyysisestä kunnosta on hyötyä.
Ensihoitaja (AMK) -koulutus käynnistyi Suomessa vuonna 1998.  Koulutukseen kuuluu kädentaitojen harjoittelua, simulaatio-opetusta sekä käytännön ohjattua harjoittelua eri toimintaympäristöissä sairaalassa ja sairaalan ulkopuolella. Koulutuksessa käydään läpi sairaanhoitajan opintojen lisäksi ensihoidon erikoistilanteita. Näitä taitoja ovat mm. lääkinnällinen johtaminen liikenneonnettomuudessa, hälytysajo, yhteistyö hätäkeskuksen, poliisin ja pelastuslaitoksen kanssa sekä synnytysten hoitaminen sairaalan ulkopuolella. Valmistunut ensihoitaja (AMK) kykenee mm. arvioimaan itsenäisesti potilaan tilaa, toteuttamaan hoitotason ensihoitoa ja johtamaan ensihoitotilannetta.
Ensihoitaja (AMK) -tutkintoon johtavaa koulutusta järjestetään Kuopiossa (Savonia), Oulussa (Oamk), Tampereella (TAMK), Turussa (Turun AMK), Helsingissä (Metropolia ja Arcada), Kotkassa (XAMK) sekä Lappeenrannassa ja Lahdessa (LAB). Ensihoitaja (AMK) -koulutus alkaa myös Kajaanissa vuonna 2024 kun Opetus- ja kulttuuriministeriö myönsi KAMK:ille ensihoitajan (AMK) -tutkinnon koulutusvastuun 28. helmikuuta 2023.
Koulutuksen kehittäminen

Opetus- ja kulttuuriministeriön sekä sosiaali- ja terveysministeriön työryhmä ehdottaa, että jatkossa ensihoitajien, terveydenhoitajien ja kätilöiden koulutusrakennetta tultaisiin muuttamaan. Ehdotuksen mukaan ensin valmistutaan sairaanhoitajaksi, jonka jälkeen voisi suorittaa erillisen ensihoitajan, terveydenhoitajan tai kätilön koulutuksen. Uudistuksen tarkoitus on vähentää tarvetta suorittaa useita saman tasoisia ja saman alan ammattikorkeakoulututukintoja. Jos valmis sairaanhoitajan on halunnut opiskella ensihoitajaksi, terveydenhoitajaksi tai kätilöksi on tämä vienyt täysin ilman ammattikorkeakoulututkintoa olevan nuoren opiskelupaikan. Tämä lyhentää työuraa ja pahentaa työvoimapulaa. Ala on vetovoimainen, mutta sen säilyttämiseksi on kehitettävä  ammattikuvien vetovoimaa ja houkuttelevuutta. Alan kansainvälisten opiskelijoiden harjoittelumahdollisuuksia sekä kielen oppimista on kehitettävä yhteistyössä työelämän ja ammattikorkeakoulujen kanssa. Työryhmä ehdottaa myös, että jatkossa ensihoitajien tutkintonimike tultaisiin laillistamaan ensihoitajana. Ehdotuksen toteutuminen riippuu siitä, että kirjataanko se seuraavaan hallitusohjelmaan.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Ensihoitoalan Liitto ry
Ensihoitajan ammatinkuvaus (Ammattinetti)
Ensihoidon koulutusohjelma, ensihoitaja (Opintoluotsi)
Ensihoitaja  on aloittamassa suonensisäistä nestehoitoa potilaalle Etelä-Afrikassa 2008.
Venäläinen ensihoitoyksikkö 2017. Venäläisessä ensihoitoyksikössä työskentelee usein lääkäri, välskäri ja lyhyen koulutuksen saanut kuljettaja.
Ensihoitoteknikko (EMT) kanyloimassa potilasta Utahissa Yhdysvaloissa 2013.
Steel Panther

| Steel Panther |
| --- | --- |
 Steel Panther Wacken Open Air issa 2016.
Tiedot
Toiminnassa:  2000– 
Tyylilaji:  glam metal, hard rock, huumorirock
Kotipaikka:  Los Angeles, Yhdysvallat
Laulukieli:  englanti
Jäsenet:  Michael Starr, laulu   Satchel, kitara   Lexxi Foxxx, basso   Stix Zadinia, rummut  
Levy-yhtiö:  Universal Republic, 2009–  
Aiheesta muualla
steelpantherrocks.com
Infobox OKNimi-testi OK: 
Steel Panther (aiemmin muun muassa nimillä Danger Kitty, Metal Shop ja Metal Skool) on yhdysvaltalainen, Los Angelesissa Sunset Stripillä perustettu parodinen glam metal -yhtye.
Alkujaan Metal Shop -nimisellä yhtyeellä on pisimpään kestänyt heavy metal -show Sunset Stripillä. Lavalla yhtye soittaa 1980-luvun glam metal -kappaleita sekä covereina että pilkallisina parodioina. Konserteissa yhtyeen kappaleiden välissä esitetään useimmiten komediaa, esimerkiksi riitaa jäsenten välillä, keskustelua seksistä, huumeista ja yleisön kanssa harrastetaan improvisoitua huumoria.
Suomessa Steel Panther esiintyi ensimmäistä kertaa Tampereen Sauna Open Air -festivaaleilla 10. kesäkuuta 2010. Toinen keikka oli 11. maaliskuuta 2012 Nosturissa, Helsingissä. Neljännen kerran yhtye esiintyi Suomessa 19. helmikuuta 2014 Tampereen Pakkahuoneella.
Bändi on myös esiintynyt Helsingin The Circuksessa 2012. Yhtye esiintyi jälleen kerran Tampereen Pakkahuoneella 14.syyskuuta 2016 sekä Helsingin The Cirkuksessa 15. syyskuuta 2016.
Jäsenet

Kaikki yhtyeen jäsenet käyttävät nimimerkkejä imitoimiensa yhtyeiden hengessä.
Nykyiset jäsenet
Michael Starr (Ralph Saenz) – laulu
Satchel (Russ Parrish) – kitara
Stix Zadinia (Darren Leader) – rummut
Joe "Spyder" Lester – basso
Entiset jäsenet
Ray Luzier – rummut (2000-2003)
Lexxi Foxx (Travis Haley) – basso (2000-2021)
Diskografia > Albumit

Love Rocket (2001) - promosingle nimellä Danger Kitty
Hole Patrol (2003) - julkaistu alkujaan Metal Shop -nimisenä ja julkaistu uudelleen nimellä Metal Skool.
Hey That's What I Call Sludge! Vol. 1 (2004) - kokoelma nimellä Metal Sludge All-Stars on ensimmäisissä painoksissa (myöhemmin Metal Skoolina), sisältäen neljä puhuttua sketsiä ja ensimmäinen levytetty versio kappaleesta "Death To All But Metal".
Feel the Steel (2009) - ensimmäinen Universalin julkaisema yhtyeen albumi
Balls Out (2011)
All You Can Eat (2014)
Lower the Bar (2017)
Heavy Metal Rules (2019)
On the Prowl (2023)
Diskografia > DVD:t

Fat Girl (Thar She Blows) - The Video - DVD, joka sisältää kappaleen "Fat Girl" musiikkivideon ja materiaalia kulissien takaa.
British Invasion (2012) - DVD, jossa on vuonna 2010 soitettu keikka Brixton Academyssa ja vuonna 2012 soitettu keikka Download Festivaaleilla.
Diskografia > Musiikkivideot

Fat Girl (Thar She Blows) (2005)
Death To All But Metal (2009)
Community Property (2009)
If You Really Really Love Me (2011)
Party Like Tomorrow is the End of the World (2014)
The Burden of Being Wonderful (2014)
Gloryhole (2014)
Pussywhipped (2014)
She's Tight (2016)
Poontang Boomerang (2017)
I Got What You Want (2017)
Wasted Too Much Time (2017)
Fuck Everybody (2019)
All I Wanna Do Is Fuck (Myself Tonight) (2019)
Always Gonna Be a Ho (2019)
Gods of Pussy (2019)
Heavy Metal Rules (2020)
Let's Get High Tonight (2020)
Fuck 2020 (2020)
Never Too Late (To Get Some Pussy Tonight) (2022)
1987 (2022)
Friends With Benefits (2023)
Aiheesta muualla

Kuvia tai muita tiedostoja aiheesta Steel Panther Wikimedia Commonsissa
Steel Pantherin viralliset sivut
| n k Steel Panther |
| --- | --- |
 Michael Starr (Ralph Saenz)  Satchel (Russ Parrish)  Stix Zadinia (Darren Leader)  Joe "Spyder" Lester   Ray Luzier  Lexxi Foxx (Travis Haley) 
Studioalbumit:  Feel the Steel  Balls Out  All You Can Eat  Lower the Bar  Heavy Metal Rules  On the Prowl 
DVD:t:  Fat Girl (Thar She Blows) - The Video  British Invasion 
Musiikkivideot:  Fat Girl (Thar She Blows)  Death To All But Metal  Community Property  If You Really Really Love Me  Party Like Tomorrow is the End of the World  The Burden of Being Wonderful  Gloryhole  Pussywhipped  She's Tight  Poontang Boomerang  I Got What You Want  Wasted Too Much Time  Fuck Everybody  All I Wanna Do Is Fuck (Myself Tonight)  Always Gonna Be a Ho  Gods of Pussy  Heavy Metal Rules  Let's Get High Tonight  Fuck 2020  Never Too Late (To Get Some Pussy Tonight)  1987  Friends With Benefits 
Steel Pantherin basisti Lexxi Foxxx
Maarian pappila

| Maarian pappila> S:t Marie prästgård |
| --- | --- |
 Maarian pappila kuvattuna vuonna 1991
Sijainti:  Maaria, Turku, Varsinais-Suomi
Rakennustyyppi:  Pappila
Valmistumisvuosi:  1791
Suunnittelija:  Frederik Wilhelm Forsgren
Rakennuttaja:  Maarian seurakunta
Omistaja:  Turun ja Kaarinan seurakuntayhtymä
Runkorakenne:  Tiili
Julkisivumateriaali:  Rappaus
Kerrosluku:  2
 
Lisää rakennusartikkeleitaArkkitehtuurin teemasivulla
Maarian pappila (ruots: S:t Marie prästgård) on entinen Maarian seurakunnan kirkkoherran virka-asunto Turun Maariassa, Varsinais-Suomessa. Rakennuksen omistaa Turun ja Kaarinan seurakuntayhtymä ja nykyisin se toimii juhlatilana. Maarian pappilan nykyinen päärakennus on valmistunut 1700-luvulla. Pappila on Suomen ensimmäinen tiilestä muurattu pappila.
Historia ja arkkitehtuuri

Maarian pappila on todennäköisesti sijainnut nykyisellä paikallaan Vähäjoen rannalla jo 1200-luvun lopulla.
Maaria kuului vuonna 1498 annetun paavillisen päätöksen mukaan Turun papeille. Katolisen kauden loppuajan papit asuivat yhdessä Turun pappientalossa ja Maarian tulot menivät sen ylläpitoon. Maarian pappilan sijainti yleisen tien varrella asetti viranhoitoon velvollisuuden majoittaa ja ruokkia matkustavia herroja ja säätyläisiä.
Maarian pappila on toiminut virka-asuntona muun muassa Mikael Agricolan ja Pehr Kalmin ollessa Maarian seurakunnan kirkkoherroina. Kalmin aikana perustettiin Maarian pappilan puutarha, jossa kasvoi muun muassa hedelmäpuita, mausteita ja kukkia. 1700- ja 1800-lukujen vaihteessa kirkkoherrana toiminut Jakob Tengström omistautui puolestaan kirjallisuudelle, erityisesti historialle ja runoudelle. Kirkkoherra Ivar Tallgrenin aikana 1900-luvun alkupuolella pappilassa tehtiin suuria muutostöitä. Silloin pappilan pihapiiri sai nykyisen asunsa.
Historia ja arkkitehtuuri > Vanha päärakennus

Maarian pappilan vanha päärakennus on 1600-luvun lopulla valmistunut hirsirunkoinen talo pappilan pihapiirissä. Rakennuksessa on alun perin ollut kaksi kamaria, sekä tupa. Eteisen hirsiseinässä on näkyvillä rakentamiseen osallistuneiden talollisten puumerkit. Rakennuksen alla on säilynyt kivinen kellari keskiajalta.
Historia ja arkkitehtuuri > Uusi päärakennus

Maarian kirkkoherran virka annettiin Pehr Kalmin kuoltua häntä taloustieteen professorina seuranneelle Salomon Kreanderille. Merkittävin tapahtuma Kreanderin virkakautena 1780–1795 oli uuden pappilan rakentaminen. Sotakasööri Frederik Wilhelm Forsgren otti rakentamisen tehtäväkseen. Hän oli nimittäin perustanut tiilitehtaan Kärsämäkeen. Työn aloittamisessa oli kuitenkin vaikeuksia ja pappila oli asianmukaisessa kunnossa vasta 31. heinäkuuta 1791. Kreander ilmoitti myös, että Forsgren oli käyttänyt rakentamiseen paljon enemmän varoja kuin seurakunta oli sitoutunut suorittamaan.
Suomen ensimmäinen tiilestä rakennettu pappila oli aluksi viisihuoneinen aumakattoinen rakennus, joka arkkitehtuuriltaan oli aikansa edustavimpia koko Suomessa. Rakennusta suunniteltaessa Kreander siirrätti pihan länsisivulle puutarhan viereen eteläsivulta luhtiaitan ja portin maantietä vasten, muut päärakennuksen tiellä olleet rakennukset hävitettiin. Pohjoissivulle Kreander rakennutti panimon entisen leivintuvan viereen. Näiden taakse tuli uusi käymälä. Pirtti (sauna) siirrettiin pihan länsisivulta ulkopuolelle maantien ja kaivon viereen. Samalle paikalle valmistui myös vuonna 1770 ruoka-aitta. Pihapiirin ulkopuolella oli myös karjapiha, jossa sijaitsivat talli, sikala, kaksi navettaa, sauna, lampola, rehuvajoja ja työkaluvaja. Puutarha oli edelleen päärakennuksen länsipuolella, ja eteläpuolella puutarha jatkui hakana. Puutarhaan tehtiin Kreanderin aikana humalatarha ja uusi aita.
Varsin pian oli kuitenkin korjattava muun muassa kattoa, joka oli rakennettu tuohista. Myös seinien rappaus alkoi halkeilla. Myös kirkkoherra Kreanderin aika loppui nopeasti, sillä hän kuoli keuhkotautiin jo vuonna 1795. Kreanderin nimi on kuitenkin ikuistettu Maarian pappilan seinään yhdessä muiden rakennuttajien kanssa.
Historia ja arkkitehtuuri > 1800-luku

Kirkkoherra Edvard Bergenheimin virka-aikana korjattiin talli rehuvajoineen, sauna ja punaiseksi maalattu ruoka-aitta. Lisäksi hänen vaatimuksestaan saatiin vuonna 1846 varsin suuri uutuus pappilan keittiöön: valurautainen hella. Se oli laatuaan ensimmäisiä Suomessa.
Bergheimin seuraaja, rovasti Heikel velvoitettiin vuoden 1861 katselmuspöytäkirjassa rakentamaan vanhan panimoksi muutetun rakennuksen paikalle vastaavankokoinen renkitupa ja tekemään sille yhteinen katto leivintuvan kanssa. Heikel ei kuitenkaan rakentanut tupaa, joten se jäi  hänen seuraajansa Hjeltin tehtäväksi. Seuraavan, vuoden 1887 katselmuspöytäkirjan mukaan Hjeltin aikana oli rakennettu paitsi renkitupa kuten myös uudestaan rehulato, makki ja sikolätti.
Historia ja arkkitehtuuri > 1900-luku

Vuonna 1902 itse pappila joutui suuren muutostyön kohteeksi. Piirustukset laati arkkitehti, kreivi Carl Eugen Armfelt. Ulko-ovi tehtiin aivan uudenlaiseksi ja toinen kerros rakennettiin kokonaan uudestaan. Pihapiirin maantien puoleiseen päähän lisättiin uusi matala talousrakennus. Päärakennuksen yläkertaan tuli neljä huonetta lisää. Kaikkiaan pappilassa oli nyt 12 huonetta. Pappilan pihapiiri puolestaan sai nykyisen ulkoasunsa. Suuri tiilinen navetta valmistui jo 1895. Renkitupa korjattiin ja siihen sijoitettiin maitokamari ja pesutupa. Sauna jaettiin kahteen huoneeseen, joita käytettiin asuntoina. Uusi vaunuvaja rakennettiin ja pappilan vanha päärakennus otettiin renkien asunnoiksi.
Pappilan päärakennuksessa suoritettiin korjauksia ja sen väritys muutettiin keltaisesta alkuperäisen ruusunpunaiseksi, jota löytyi viiden maalikerroksen alta. Sisäänkäyntiä oli muutettu 1930-luvulla, jolloin ovi oli suljettu ja kaksi uutta ovea oli avattu vanhojen ikkunoiden kohdalle. Sisäpuolella seinissä oli alun perin liimaväri. Tapetteja vaihdettaessa paljastui seinistä koristekuvioita: maljakoita, kukkia ja lehtiä. Korjaustyö valmistui vuonna 1988.
Salibandyn 4. divisioona (naiset)

| Naisten 4>  divisioona |
| --- | --- |

Laji:  salibandy
Maa(t):   Suomi
Joukkueita:  38
Sarjataso:  6.
Ylempi taso:  3. divisioona
Sivusto:  Alueelliset sarjat
Naisten 4. divisioona on Suomen alimmaisin salibandyn sarjataso. Sarjaa pelataan alueittain kahdella Salibandyliiton alueella: Etelä-Suomessa ja Länsirannikolla. 4. divisioonassa ottelut pelataan turnausmuotoisena ja ottelu kestää 3 x 15 minuuttia.
Messukylän kirkko

| Messukylän kirkko |
| --- | --- |
 Messukylän kirkko kesällä 2006
Sijainti:  Messukylänkatu 54, Messukylä, Tampere
Koordinaatit:  61°29′01.7″N, 023°50′53.7″E
Seurakunta:  Tampereen Messukylän seurakunta
Rakentamisvuosi:  1879
Suunnittelija:  Theodor Höijer
Materiaali:  punatiili
Istumapaikkoja:  790
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Messukylän kirkko on luterilainen kirkko Tampereella. Se on Messukylän kaupunginosan kahdesta kirkosta uudempi. Puhtaaksi muurattu tiilikirkko rakennettiin korvaamaan huonokuntoinen Messukylän vanha kirkko, ja se valmistui vuonna 1879.
Kirkon on suunnitellut Theodor Höijer. Se on rakenteeltaan suorakaiteen muotoinen päätytornillinen pitkäkirkko, jonka runkohuoneen keskiosasta ulkonee poikkilaiva. Alttaripäädystä ulkonee monikulmainen kuori, jota ympäröi matala monikulmainen sakaristo. Ulkoseiniä jäsentävät tukipilarit ja erittäin korkeat pyörökaariset ikkunat, joista tulee valoa itse kirkkosalin lisäksi myös lehtereille. Ulkoseinän tukipilarit ovat kuitenkin vain arkkitehtoninen yksityiskohta, sillä sisäkatteena on puupylväiden varassa lepäävä holvaamaton puukatto. Arkkitehtoniselta tyyliltään kirkko edustaa lähinnä myöhäistä uusgotiikkaa.
Messukylän uudessa kirkossa on keskuslämmitys ja istumapaikat 790 hengelle. Kirkon vuodelta 1888 peräisin oleva alttaritaulu on nimeltään Kanaanilainen vaimo, ja sen tekijä on Alexandra Frosterus-Såltin. Kirkon kahdesta kellosta toinen on vuodelta 1839 ja toisen valmistusvuosi on tuntematon.
Kirjailija Kalle Päätalo on haudattu kirkon vieressä sijaitsevalle hautausmaalle.
Messukylän kirkon sankarihaudat
Kesken jos kalpamme katkeaa ja kentälle jäämmekin kerran, täys onni on sen joka maataan saa ees palvella hivenen verran
Aiheesta muualla

Kuvia tai muita tiedostoja aiheesta Messukylän kirkko Wikimedia Commonsissa
Messukylän kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Panoraamakuva Messukylän kirkosta[vanhentunut linkki] (QuickTime)
Panoraamakuvia Messukylän kirkosta – Virtuaalinen Tampereen kaupunkiopas: VirtualTampere.com
Messukylän kaksi kirkkoa. Uuden kirkon 50-vuotisjuhla tänään, Aamulehti, 01.12.1929, nro 329, s. 17, Kansalliskirjaston digitaaliset aineistot
Tampereen kirkot
Aitolahden kirkko · Aitolahden vanha kirkko · Aleksanterin kirkko · Finlaysonin kirkko · Hervannan kirkko · Härmälän kirkko · Kalevan kirkko · Lielahden kirkko · Messukylän kirkko · Messukylän vanha kirkko · Pispalan kirkko · Teiskon kirkko · Tesoman kirkko · Tuomiokirkko · Vanha kirkko · Viinikan kirkko · Ortodoksinen kirkko
| n k Perustiedot Wikidatassa: Messukylän kirkko (Q11882220)ohje |
| --- | --- |
esiintymä kohteesta: kirkko, rakennus
valtio: Suomi
sijaitsee hallinnollisessa alueyksikössä: Tampere, Tampere
sijainti: Messukylä
katuosoite: Messukylänkatu 54, 33700 Tampere, Messukylänkatu 54
koordinaatit: 61°29′02″N 23°50′54″E﻿ / ﻿61.48379°N 23.84821°E﻿ / 61.48379; 23.84821
Punkit

| Punkit |
| --- | --- |
 Ixodes hexagonus -puutiaislaji
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari  leach, 1817
Ylälahkot ja lahkot
 Aitopunkit Acariformes Sarcoptiformes  Trombidiformes  Loispunkit Parasitiformes  Petopunkit Mesostigmata  Puutiaiset Ixodida t. Metastigmata  Holothyrida t. Tetrastigmata  Lukkipunkit Opilioacarida 
Katso myös
   Punkit Wikispeciesissä   Punkit Commonsissa 
Infobox OKNimi-testi OK: 
Punkit (Acari) ovat hämähäkkieläimiin kuuluva alaluokka. Punkit ovat pieniä, monet lajit mikroskooppisia. Niitä tunnetaan yli 54 000 lajia. Punkkien elintavat ovat monimuotoisia, ja niitä elää niin maalla kuin makeassa ja suolaisessa vedessä.
Ulkonäkö ja koko

Punkit on monimuotoinen eläinryhmä. Niiden ruumis vaihtelee pehmeistä pitkulaisista tai pyöreistä kovakuorisiin hämähäkkimäisiin lajeihin. Toiset lajeista on litteitä, kun taas toiset lajit saavat omalaatuisia muotoja, kun ne täyttyvät ruoasta tai ovat täynnä munia. Pienimmät punkit ovat vain 0,1 millimetrin pituisia, kun taas suurimmat voivat kasvaa yli 30 millimetriä pitkiksi.
Punkkien vartalo ei suurimmalla osalla lajeista ole jaokkeinen. Ruumiin etuosaa kutsutaan gnathosomaksi, ja siinä on suu, syömiseen erikoistuneet kelikeerit eli leukakoukut ja jaokkaiset leukajalat. Kelikeerit ovat yleensä kolmijaokkeiset saksilta näyttävät elimet, mutta joillain lajeilla ne ovat erikoistuneet esimerkiksi piikkimäisiksi. Leukajalat ovat puolestaan viisijaokkaiset ja erikoistuneet joko saalistus-, tarttumis- tai pistoelimeksi. Niiden päässä on usein myös kouramainen apoteeli.
Ruumiin suurempaa osaa kutsutaan idiosomaksi, ja siinä ovat jalat, sukupuolielimet ja peräaukko. Suurimmilla osalla nymfeistä ja aikuisista yksilöistä on neljä jalkaparia, mutta joillain lajeilla niitä on vähemmän. Sukupuoliaukko on useimmiten ruumiin alapuolella.
Levinneisyys ja elinympäristö

Punkkeja elää käytännössä kaikkialla maailmassa ja kaikissa elinympäristöissä. Niitä on löydetty Mount Everestiltä 5 000 metrin korkeudesta ja Tyynenmeren pohjoisosista 5 200 metrin syvyydestä. Antarktikselta tunnetaan yli 50 maalajia. Punkkien elinympäristöihin kuuluvat muun muassa kuumat lähteet, luolat, ankarat aavikot ja tundra.